РЕПУБЛИКА СРБИЈА
ГРАД ЛОЗНИЦА
ГРАДСКО ВЕЋЕ
Број: 06-20-14-2/26-II
Датум: 13.07.2026. године
Л о з н и ц а


На основу чланова 20. и 27.  став 1. тачка 9. Закона о јавном приватном партнерству и концесијама („Службени гласник РС“ број 88/2011), члана 9. Закона о комуналним делатностима („Службени гласник РС“ број 88/2011), члана  2. Одлуке о покретању поступка јавно-приватног партнерства са елементима концесије за обављање фармацеутске делатности Апотекарске установе Лозница („Службени лист града Лознице“ , број:6/26), члана 2. став 1. тачка 19. и 21. Одлуке о Градском већу града Лознице („Службени лист града Лозницe“ број 20/08 и 4/19), Градско веће града Лознице, на седници одржаној 13.7.2026. године, донело је 

Р Е Ш Е Њ Е
О ИМЕНОВАЊУ СТРУЧНОГ ТИМА ЗА РЕАЛИЗАЦИЈУ ПРОЈЕКТА ЈАВНО-ПРИВАТНОГ ПАРТНЕРСТВА СА ЕЛЕМЕНТИМА КОНЦЕСИЈЕ ЗА ОБАВЉАЊЕ ФАРМАЦЕУТСКЕ ДЕЛАТНОСТИ АПОТЕКАРСКЕ УСТАНОВЕ ЛОЗНИЦА

I	 Именује се Стручни тим за реализацију пројекта jaвно – приватног партнерства са елементима концесије за обављање фармацеутске делатности Апотекарске установе Лозница ( у даљем тексту: Стручни тим) у следећем саставу:
		1.Славољуб Спајић,члан Градског већа, руководилац
		2. Јован Миладиновић, начелник Одељења за привреду и локални економски развој, члан
		3. Љиљана Матић, представник Апотекарске установе Лозница, члан
		4. Радомир Ђунић,одборник, члан
		5. Милена Манојловић Кнежевић, председник Скупштине града, члан
		6. Слађана Томићевић, сарадник у Одељењу за финансије и локалну пореску администрацију, члан
		7. Милорад Матић,начелник Градске управе, члан

II 	Мандат Стручног тима траје до окончања реализације пројекта јавно – приватног партнерства са елементима концесије за обављање фармацеутске делатности Апотекарске установе Лозница који је покренут Одлуком о покретању поступка јавно-приватног партнерства са елементима концесије за обављање фармацеутске делатности Апотекарске установе Лозница.

III 	Задатак Стручног тима је:
	- пружање стручне помоћи у припреми предлога пројекта за јавно – приватно партнерство са елементима концесије за обављање фармацеутске делатности Апотекарске установе Лозница који се упућује Комисији за jавно-приватно партнерство;
	- пружање стручне помоћи при припреми потребних анализа, односно студија оправданости, при припреми и изради услова и конкурсне документације, правила и услова за оцену понуђача и примљених понуда. као и критеријума за избор понуде и прегледање и оцена приспелих понуда;
	- израда предлога Пројекта јавно – приватног партнерства, у складу са чланом 27. Закона о јавно-приватном партнерству и концесијама 
	- достављање предлога Пројекта јавно-приватног партнерства, са прибављеним сагласностима, мишљењем и оценом Комисије за јавно-приватно партнерство, Градском већу града Лознице и Скупштини града Лознице, 
	- спровођење поступка јавне набавке за одабир приватног партнера, у складу са законом којим се уређују јавне набавке и Законом о  јавном приватном партнерству и концесијама (објављивање јавног позива, прегледање и оцена пристиглих понуда, предлог за избор најповољније понуде),
	- израда нацрта јавног уговора (уговора о јавно-приватном партнерству) и достављање истог, заједно са прилозима који чине његов саставни део, Градском већу града Лознице и  Скупштини града Лознице у циљу доношење решења о давању сагласности на коначан нацрт јавног уговора,
	- утврђивање предлога Одлуке о избору најповољније понуде у поступку јавне набавке или     предлога Одлуке о обустави поступка јавне набавке са образложењем тих предлога 
	- обављање осталих послова потребних за реализацију пројекта јавно – приватног партнерства.

IV 	Стручни тим о свом раду води записник и сачињава друга документа која потписују сви чланови.
V	Стручне и административне послове за потребе Стручног тима обављаће Градска управа – Одељење за друштвене делатности.
VI	За рад у Стручном тиму руководиоцу и члановима припада накнада у двоструком износу, која се исплаћује члановима сталних радних тела Скупштине града у складу са одлуком.
VII 	Ово Решење ступа на снагу даном доношења и биће објављено у „Службеном листу града Лознице.''


								 
ЗАМЕНИК ПРЕДСЕДНИКА ГРАДСКОГ ВЕЋА

